CELEX: 62021CN0104
Language: lv
Date: 2021-02-19 00:00:00
Title: Lieta C-104/21: Lūgums sniegt prejudiciālu nolēmumu, ko 2021. gada 19. februārī iesniedza Úřad pro přístup k dopravní infrastruktuře (Čehijas Republika) – RegioJet a. s./České dráhy a.s.

26.4.2021   
            
            
               LV
            
            
               Eiropas Savienības Oficiālais Vēstnesis
            
            
               C 148/9
            
         
      Lūgums sniegt prejudiciālu nolēmumu, ko 2021. gada 19. februārī iesniedza Úřad pro přístup k dopravní infrastruktuře (Čehijas Republika) – RegioJet a. s./České dráhy a.s.
      
      (Lieta C-104/21)
      (2021/C 148/12)
      Tiesvedības valoda – čehu
      
         Iesniedzējtiesa
      
      
         Úřad pro přístup k dopravní infrastruktuře
      
      
         Pamatlietas puses
      
      
         Prasītāja: RegioJet a. s.
      
      
         Atbildētāja: České dráhy a.s.
      
      
         Prejudiciālie jautājumi
      
      
                  1)
               
               
                  Vai papīra formāta informācijas nesēji, kas satur satiksmes informāciju un atrodas dzelzceļa staciju teritorijā, ir apkalpes vietas Direktīvas 2012/34 (1) 3. panta 11. [punkta] izpratnē?
               
            
                  2)
               
               
                  Vai atbilstīgi Līguma par Eiropas Savienības darbību 288. pantam Direktīva 2012/34 uzliek saistības České dráhy a. s. kā valstij plašākā nozīmē? Vai privātpersonas attiecībā uz České dráhy a. s. var atsaukties uz tādas direktīvas tiešo iedarbību, kas tika atšķirīgi transponēta vai nav transponēta valsts tiesību aktos?
               
            
         (1)  Eiropas Parlamenta un Padomes Direktīva 2012/34/ES (2012. gada 21. novembris), ar ko izveido vienotu Eiropas dzelzceļa telpu (OV 2012, L 343, 32. lpp.).